《东归见梅》
宋代·喻良能

老大无堪鬓似银，虚名犹复玷簪绅。
久为碌碌趋朝士，暂作栖栖去国人。
行李冲寒归故里，江梅偷暖报新春。
万钟於我何加益，三釜新来喜及亲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。